Tiramisù (Tiramesù) ya iku roti keju kang diwur-wuri bubuk kakao ing dhuwure.[1] Roti iku dadi panganan trakhir kang dipangan karo sendok, saengga kelebu panganan "al cucchiaio" (karo sendok) Roti iki ora digawe saka adonan lan ora dipanggang.[1] Bahan kanggo nggawe ya iku biskuit kang wis dikum ing banyu kopi lan keju mascarpone.[1][2] Biskuit disusun lan dilapisi karo krim kocok sadurunge diademake ing njero lemari es supaya wujude roti ora remuk rikala disugatake.[1][2] Sing dadi tandharoti iki ya iku tekstur roti kang lembut karo rasa kopi lan keju kang kuat.[2] Biskuit kang diarani biskuit Savoiardi, endhog pitik, gula, kopi lan bubuk kakao iku bahan utama kanggo resep tiramisu asli.[2] Miturut resep asline, roti iki wujude bunder lan ora dicampuri ombenan kang ngandhut alkohol kaya dene rum, anggur, Marsaka utawa konyak amerga pisanane digawe kanggo bocah cilik lan wong tuwa.[2][3]